**Raport për rezultatet e konsultimeve publike**

1. **Titulli i draft aktit**

Projektvendim i Këshillit të Ministrave “Për miratimin e Planit Kombëtar për Integrimin Evropian 2024 – 2026”

1. **Kohëzgjatja e konsultimeve**

Projektvendimi i Këshillit të Ministrave “Për miratimin e Planit Kombëtar për Integrimin Evropian 2024 – 2026” u publikua në Regjistrin Elektronik për Njoftimet dhe Konsultimet Publike më datë 14.11.2023. Konsultimi publik u mbyll më datë 15.12.2023.

Kohëzgjatja e konsultimit publik në Regjistrin Elektronik për Njoftimet dhe Konsultimet Publike ishte 20 ditë.

1. **Metoda e konsultimit**

Konsultimi publik u krye përmes publikimit të projektvendimit të Këshillit të Ministrave “Për miratimin e Planit Kombëtar për Integrimin Evropian 2024 – 2026” në Regjistrin Elektronik për Njoftimet dhe Konsultimet Publike, <https://www.konsultimipublik.gov.al/Konsultime/Detaje/681>.

1. **Palët e interesit të përfshira**

Qytetarët dhe grupet e interesit nëpërmjet Regjistrit Elektronik të Njoftimeve dhe Konsultimeve Publike, ku projektvendimi i Këshillit të Ministrave, gjatë periudhës së publikimit u shikua nga 797 persona.

U paraqitën 2 komente nga Qendra Shkencë dhe Inovacion për Zhvillim (SCiDEV) dhe një person fizik.

1. **Pasqyra e komenteve të pranuara me arsyetimin e komenteve të pranuara/ refuzuara**

|  |  |  |  |  |
| --- | --- | --- | --- | --- |
| Çështja e adresuar | Komenti | Palët e interesuara | Vendimi (I pranuar/I pranuar pjesërisht/I refuzuar)  | Justifikimi |
| Aksesi në dokumentin e vendosur për konsultim publik | Dokumenti i programit nuk shkarkohet, del Error Page. | Qendra Shkencë dhe Inovacion për Zhvillim (SCiDEV) | I refuzuar | U kontrollua sistemi dhe aksesi në dokumentet e vendosura për konsultim publik. Të githë të interesuarit kishin akses në dokumentet për konsultim |
| Pjesëmarrja në grupet e punës për procesin e anëtarësimit në Bashkimin Evropian | Si mund të garantoj edhe unë pjesëmarrjen më të madhe në organizimin e grupeve të Komunitetit Evropian | Anisa Q. | I refuzuar | Komenti nuk kishte të bënte me masat e parashikuara në projektplanin Kombëtar për Integrimin Evropian 2024 – 2026. |